Ես չեմ եկել լուծման կարոտ այդ հարցերի մասին ձեզ հիշեցնելու. դուք այդ ամենն ինձանից շատ ավելի լավ գիտեք, գուցե նաև լուծման ուղիները: Այսօր, սիրելի զինվորնե՛ր, ուզում եմ մեկ անգամ ևս ձեզ հիշեցնել մեր անցյալի փառքի պատմությունը` մի մեծագույն, ավելի ճիշտ` երանելի ցանկությամբ. ամե՛ն ինչ անենք, որ կարողանանք հպարտանալ մեր արածով, ստեղծածով, ամե՛ն ինչ անենք, որ մեր բոլոր լավ գործերի մասին խոսենք միայն ներկա ժամանակով, այսինքն` ամե՛ն օր լավ գործ անենք, որպեսզի ունենանք դրա իրավունքը: